LT Europos Sąjungos oficialusis leidinys C 188/19

TARYBOS SPRENDIMAS 2005/.../TVR

…

iš dalies keičiantis Sprendimą 2003/170/TVR dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimo

(2005/C 188/12)

EUROPOS SĄJUNGOS TARYBA,

atsižvelgdama į Europos Sąjungos sutartį, ypač į jos 30 straipsnio 1 dalies a, b ir c punktus, 30 straipsnio 2 dalies c punktą ir 34 straipsnio 2 dalies c punktą,

atsižvelgdama į Jungtinės Didžiosios Britanijos ir Šiaurės Airijos Karalystės iniciatyvą (1),

atsižvelgdama į Europos Parlamento nuomonę (2),

kadangi:

Įvertinus, kaip yra įgyvendinamas Tarybos sprendimas 2003/170/TVR (3), reikėtų iš dalies pakeisti tam tikras to sprendimo nuostatas, kad būtų atsižvelgta į esamą praktiką, susijusią su tuo, kaip valstybės narės, siekdamos perduoti informaciją pagal Europolo konvenciją (4), naudoja pasiųstus dirbti užsienyje Europolo ryšių palaikymo pareigūnus, bei su iniciatyva rengti ryšių palaikymo pareigūnų susitikimus,

NUSPRENDĖ:

1 straipsnis

Tarybos sprendimo 2003/170/TVR pakeitimas

Tarybos sprendimas 2003/170/TVR iš dalies keičiamas taip:

1. 1 straipsnio 1 dalis papildoma šia pastraipa: „Šiame sprendime“ Europolo ryšių palaikymo pareigūnas „— tai Europolo darbuotojas, pasiųstas į vieną ar daugiau trečiųjų valstybių ar tarptautinių organizacijų paremti ir koordinuoti tų valstybių institucijų ar organizacijų bendradarbiavimą su Europolu, kad būtų palengvintas jų tarpusavio keitimasis informacija.“;

2. 1 straipsnio 2 dalis papildoma šia pastraipa: „Šis sprendimas nepažeidžia Europolo ryšių palaikymo pareigūnų uždavinių pagal Europolo konvenciją, jos įgyvendinimo priemonių bei Europolo ir atitinkamos trečiosios valstybės ar tarptautinės organizacijos bendradarbiavimo susitarimų.“;

3. 4 straipsnio 1 dalis papildoma šiuo sakiniu: „Tokius susitikimus taip pat galima rengti bet kurios kitos valstybės narės, pirmiausia valstybių narių, kurios atlieka“ vadovaujančios šalies „vaidmenį ES bendradarbiavimo srityje tam tikroje šalyje ar regione, iniciatyva.“;

4. 8 straipsnis papildomas šiomis dalimis: „3. Valstybės narės, laikydamosi nacionalinės teisės ir Europolo konvencijos, gali pateikti prašymą Europolui naudoti Europolo ryšių palaikymo pareigūnus, komandiruotus į trečiąsias valstybes ar tarptautines organizacijas, tam, kad būtų keičiamasi atitinkama informacija. Prašymai adresuojami Europolui per valstybių narių nacionalinius padalinius, laikantis Europolo konvencijos.“; „4. Europolas užtikrina, kad jo ryšių palaikymo pareigūnai, komandiruoti į trečiąsias valstybes ir tarptautines organizacijas, jam teiktų informaciją, susijusią su pagal Europolo konvenciją Europolo kompetencijai priklausančių nusikalstamų veikų keliamomis rimtomis grėsmėmis valstybėms narėms. Tokia informacija perduodama atitinkamos valstybės narės kompetentingoms institucijoms per nacionalinius padalinius, laikantis Europolo konvencijos.“;

2 straipsnis

Taikymas Gibraltarui

Šis sprendimas taikomas Gibraltarui.

3 straipsnis

Įsigaliojimas

Šis sprendimas įsigalioja po 14 nuo jo paskelbimo Europos Sąjungos oficialiajame leidinyje.

Priimta … Tarybos vardu Pirmininkas …

(1) OL

(2) OL

(3) OL L 67, 2003 3 12, p. 27.

(4) OL C 316, 1995 11 27, p. 1.